হুন্ডি
হুন্ডি হল একটি আর্থিক ব্যবস্থা যা মধ্যযুগীয় ভারতে বাণিজ্য ও ঋণ লেনদেনে ব্যবহারের জন্য উদ্ভূত হয়েছিল। হুন্ডি এক স্থান থেকে অন্য স্থানে অর্থ প্রেরণের জন্য রেমিট্যান্স পদ্ধতির একটি মাধ্যম, যা ক্রেডিট উপকরণ হিসেবে অর্থ দেনা-পাওনা বা IOU এবং বাণিজ্য লেনদেনের ক্ষেত্রে বিনিময় বিল হিসাবে ব্যবহৃত হয়। একে বাণিজ্যিক আদান প্রদান ও লেনদেনের অনানুষ্ঠানিক দলিলও বলা হয়। এটির মাধ্যমে দুই পক্ষ বা ব্যক্তির মধ্যে টাকা লেনদেন হয়। রিজার্ভ ব্যাঙ্ক অফ ইন্ডিয়া হুন্ডিকে "চেক নামযুক্ত ব্যক্তিকে নির্দিষ্ট পরিমাণ অর্থ প্রদানের নিমিত্তে অন্যকে নির্দেশ করে লিখিত একটি শর্তহীন আদেশ" হিসাবে বর্ণনা করেছে৷